***Доклад главы Азеевского сельского поселения Д.С.Гайнуллина (15.01.2019 г)***

**Хөрмәтле Вячеслав Михайлович, хөрмәтле президиум, авылдашлар, депутатлар һәм чакырылган иптәшләр!**

Хуҗалык итү чорында 2018 нче ел да төгәлләнде. Үткән 2018 ел зур вакыйгалары белән истә калыр. 2018 ел республика өчен уңышлы булды. Заманча яңа производстволар, сәламәтлек саклау һәм мәгариф өлкәсе, мәдәният һәм спорт объектлары төзелешләре сөендерде.

Авыл җирлеге Советы һәм башкарма комитетының төп бурычы- безнең граҗданнарның тормыш сыйфатын яхшырту. Республика Президентының 30 дан артык төрле социаль-икътисади үсеш программасын гамәлгә кертү нәкъ менә шул максатка юнәлтелгән.

Үз чиратында Акъяр авыл җирлеге Советы һәм башкарма комитеты РФ нең “РФ бирле үзидарәнең гомуми принциплары” федераль законы, РФсе, ТР-сы конституциясе, авыл җирлеге уставына таянып эш итә.

Чын мәгънәсендә кешеләр арасындагы җылы мөнәсәбәтләр һәм спорт бәйрәменә әверелгән футбол буенча дөнҗя беренчелеге уеннары һәрберебезнең хәтерендә калыр. 2018 ел сайлау компаниясендә В.В.Путин өчен тавыш бирү иң мөһим вакыйгаларның берсе булды.

Акъяр авыл җирлеге Советы 7 депутатны берләштерә, җирлек 1 авылдан тора. 2018 елда Акъяр авыл җирлеге Советының 12 утырышы узды. Анда барлыгы 34 сорау каралды. Совет утырышында караласы барлык мәсәләләр ел башындагы утырышта расланды һәм ел дәвамында карап тикшерелде, тиешле карарлар кабул ителде. Совет утырышларында авыл җирлеге Уставына өстәмәләр һәм үзгәрешләр- 4 сорау, узара салым кертү референдум үткәрү буенча 2 сорау, мәктәптә һәм мәктәпкәчә оешмаларда туклануны оештыру, Бөек Җиңүнең 73 еллыгын билгеләп үтү, авыл халкының ярдәмчел хуҗалыгын алып баруда дәүләттән кредитлар алу,терлек азыгы әзерләүдә булышлык итү, оешмаларның җылылык бирү чорына әзерлеге, оешмаларда Яңа ел бәйрәмнәре үткәрү һ.б. шундый күп сораулар каралды.

Берничә сүз депутатлар эшчәнлеге турында әйтеп узасы килә. Әйтеп үткәнемчә авыл Советында 7 депутат. Узган отчет елында 3 нче номерлы Яшләр сайлау округыннан Билданов Халим Анварович үзенең депутатлык вәкаләтләрен шәхси гариза нигезендә алдан тапшырды.. 9 нчы сентябрдә аның урынына депутат булып Дунаев В.А. сайланды. Алар һәрберсе үз округында депутат эшчәнлеге алып баралар һәм авыл Советы утырышларында актив катнашалар, утырышта кабул иткән һәр карарны үтәүдә депутатларның активлыгы зур булды.

Статистика һәм авылның демографик хәле турында

Барлыгы 119 хуҗалык исәпләнә, 398 кеше яши. 331 авылда торып яшәүче, 67е пропискада, ләкин читтә яшиләр. Шулардан мәктәпкәчә яштәге балалар 23, шуның 13 се садикта, мәктәптә 12 бала, 7 се Шахмай мәктәбендә, 2 се Ленино да укый. 18-30 яшькә 95 кеше, 30 дан-50 яшькә чаклы 80 , 2018 елда авылда 195 ир-ат, 203- хатын-кызлар исәпләнә. 181 кеше- эшче куллар.

Шулардан: 74е авыл хуҗалыгында, 8 нефтяникларда, 45-бюдҗет эшчеләре һәм 35 се төрле өлкәдә эшлиләр. Районнан читтә 16 эшче.

Авылда барлыгы төрле-төр техника 108 берәмлек исәпләнә. 92 җиңел машина , шулардан 6 мотоцикл, 10 тәгәрмәчле трактор бар. 72 йортта телефон кертелгән, 68 йортта компютер һәм шуларның барысыда интернет челтәренә тоташтырылган.

2018 елда 14 яше тулып 0 бала, 20 яшьтән соң 6 бала, 45 яштьән соң 2 кешегә паспорт бирелде.

Узган елда туучылар 3, үлүчеләр 4 булды. 2017 елда туучылар 2 әү, үлүчеләр 6 әү иде.

2018 елда авыл җирлегенә төрле сораулар белән мөрәҗәгат итүчеләр булды. Барлыгы язма һәм телдән 251 мөрәҗәгать теркәлде. Шулардан кайберләре халыкны социаль яклау бүлегенә

пенсион фондка, кредитлар алу өчен банкларга һ.б. шундый сораулар.

Авыл җирлеге башкарма комитетының тагын бер төп эшчәнлеге бюджет һәм финанс эшчәнлеген дөрес юнәлештә алып бару, керемнәрнең планын үтәү һәм чыгымнарны дөрес һәм кирәкле юнәлештә куллану, салымнарны җыюны контрольдә тоту.

Акъяр авыл жирлеге буенча керем (доход) 3500659,25 сум тәшкил итә. Шунын эчендә үзебезнең налоглар план 729000 сум булып 795533 сум налог жыелды. Аерым алганда:

|  |  |  |  |
| --- | --- | --- | --- |
| исеме | план | факт | % |
| НДФЛ | 50000 | 41951 | 83,9 |
| Налог на имущество | 54000 | 58493 | 108,3 |
| Зем.налог | 392000 | 443261 | 113,1 |
| Возмещение ком. услуг | 108000 | 126456 | 117,1 |
| Аренда помещения | 9000 | 8572 | 95,2 |
|  |  |  |  |
| нотариус |  | 800 | 95,2 |
| самообложение | 116000 | 116000 | 100 |
| итого | 729000 | 795533 | 109,1 |

2705925 сумлык дотация бүлеп бирелде.

Расход (чыгым ) буенча бюджет 3612263 сум тәшкил итте. Шунын:

Заработная плата (эш хакы ) 1174464 сум

Эш хакына налог 346411 сум

Телефоннар өчен 20000 сум

Электроэнергия 296180 сум

шунын 1614494 сумы су линиягә кудыртуга киткән электроэнергиясе өчен. 9 май көнен үткәрү өчен 10650 сум чыгым тотылды.

Налог на имущество (авыл жирлеге милкенә салган налог) 124855 сум.

ГСМ 60000 сум

Авыл җирлегенә 19700 сумлык поңарная мотопомпа алынды.

Безнен авыл жирлеге буенча самообложение түләүдә барысы 232 кеше катнашып, 116000 сум күләмендә акча жыелды.Шул жыелган акчаны 4 тапкыр арттырып хөкумэт 464000 сум дотация бирде. Барлык самообложение акчасы 580 мен сум тәшкил итте.

**Акъяр авыл җирлеге буенча 2018 елда үзара салым акчаларына эшләнгән эшләр**

|  |  |  |  |  |
| --- | --- | --- | --- | --- |
| **Наименование мероприятия** | **Свои средства** | **Средства РТ** | **Всего** | **Израсходовано** |
| **Разработка проекта и проведение работ по рекультивации несанкционированной площадки** | **30000** | **120000** | **150000,00** | **Работа выполнена на**  **97 т.руб.**  **Деньги перечислены.**  **Остаток 53000 руб.** |
| **Оплата работ и услуг по оформлению документации на объекты водоснабжения.**  **Обслуживание и текущий ремонт объектов и системы водоснабжения.** | **30000**  **26000** | **120000**  **104000** | **150000,00**  **130000,00** | **Договор составлен на**  **90 т. руб. 85000 перечислен.**  **Остаток 65000 рублей.**  **Выплачена з/плата**  **оператору водокачки**  **за май-сентябрь**  **м-ц в сумме 35473**  **руб вместе с налогами.**  **Остаток 94527 рублей** |
| **Очистка дорог от снега в зимнее время**  **Ремонт пешеходных мостов** | **10000**  **20000** | **40000**  **80000** | **50000,00**  **100000,00** | **Остаток 50000 рублей**  **Выплачена за ремонт**  **пешеходных мостов**  **98511,65 рублей.** |
| **ИТОГО** | **116000** | **464000** | **580000,00** | **Израсходовано 315984,50**  **Остаток 264015,50** |

Бүгенгесе көндә самообложение акчасы тулысынча тотылып бетте.

Авыл җирлеге башкарма комитетының барлык төр отчетлары аерым алганда: статистический отчет, ел башында терлек саны налу, төзелеш фонды, хәрби учет, загс эшләре буенча, хезмәт ресурслары буенча ай, квартал, еллык отчетлар даими рәвештә тапшырылып барыла. Шушы отчетларны тапшыру башкарма комитет секретаре Минабутдинова Р.Г.- га йөкләнгән.

Авыл җирлеге Советы һәм башкарма комитетының төп бурычы оешмалар белән берлектә аларның эшләрен планлаштырып, материал-техник базаларын ныгытып, кадрлар белән аңлашып халыкның көнкүреш шартларын яхшырта баруга юнәлдерелгән иде.

Ә хәзер кыскача оешмалар буенча сөйләп узасы килә. Инде белгәнебезчә 2011 елдан авылдагы урта мәктәп башлангыч мәктәп булып эшли башлады һәм 2012 елның 6 августыннан башлангыч мәктәп- балалар бакчасы бер исемгә берләштерелеп Акъяр башлангыч мәктәбе - балалар бакчасы исеме астында эшли башлады.

Авыл мәктәбендә 1-4 класслар укытыла. Мәктәптә 2018-2019 уку елында 13 бала. Ә инде 5-11 класска кадәр балалар Шахмай урта мәктәбендә 7 әү белем алалар.

Авыл мәдәният йортында барлык бәйрәмнәрдәдә мероприятияләр оештырылып тора.

(учреждение житәкчеләренең отчетлары)

Авылның социаль – иктисадый үсешендә урта һәм кече бизнес шактый роль уйный. Моның өчен авылда бөтен ресурслар бар. Авылда 2 шәхси эшмәкәр кибете, 1- авыл хуҗалыгы продукциясе сатып алу белән шөгелләнүче һәм 1 гаилә фермасы бар.

Авыл җирлеге биләмәсендә 2012 елдан бирле “Гаилә фермасы” эшләп килә.

Авыл халкында барлыгы 2018 елның 1 январенә мөгезле эре төрлек-364, шул исәптән 166 се савым сыеры, 323 баш сарык һәм 12 баш кәҗә, 10 ат, 1688- баш кош-корт, 61 баш оя умарта.

Ә 2019 елның 1 январенә түбәндәгечә булды: МЭТ -340 , шул исәптә савым сыеры -150, 287- сарык, 15- кәҗә, 10 баш ат,1625-кош-корт, 120 баш умарта исәпләнә.

Авыл хуҗалыгы Җаваплылыгы җикләнгән җәмгыятнең “Агро-Основа” филиалының Акъяр бүлекчәсе халыкның ярдәмчел хуҗалыгына терлек азыгы әзерләүдә зур булышлык күрсәтте, пай җирләре өчен зернофураҗ, күпеллык үлән, салам бирде.

Республика программаларында катнашу да авыл җирлеге проблемаларын хәл итәргә ярдәм итә:

Республика Президенты Р.Н.Миннеханов һәм авыл хуҗалыгы министрлыгы булышлыгы белән һәр савым сыерына 563000 сум күләмендә субсидия бирелде. ШЯХ- га республикадан шулай ук вет. профилактика чараларга яисә терлекләргә укол ясауга түләгән өчен 1 баш сыерга 300 сум күләменнән субсидий, барлыгы 36600 сум. Шулай ук кошкортка субсидия бирелде. Барлыгы 25000 сум алынды. 3 тана 45000, 1 мини-ферма 120000 сум алдылар.

Шулай ук авыл җирлеге биләмәсендә халыкның ярдәмчел хуҗалыгыннан артык авыл хуҗалыгы продукциясе- сөт җыю буенча ШЭ Шәйхетдиновлар гаиләсе шөгелләнә. Авыл җирлеге алар белән тыгыз элемтәдә тора. Тапшырылган сөт өчен халыкка айга 2 тапкыр акчалата түләү башкарыла. 2018 елда барлыгы зачет авырлыгында 5298 ц сөт тапшырылган яки 7 млн. 980 мең сум акча өләшенгән.

2018 елда 1 л сөт бәясе-15,25 сум булды.

Берничә күп сут тапшыручы хуҗалыкларны әйтеп үтәсе килә:

1. Ахметвалеев Айнур -29250 л -414560 сумлык;
2. Калимуллин Айрат-23240 л-344350 сумлык;
3. Салахов Рустам-21238 кг-322030 сумлык
4. Галимов Илдар М – 17044 л кг -259240 сумлык;
5. Гайнутдинов Нияз-18415 л-282060 сумлык;

Югарыда әйтеп узган хуҗалыклар үзләренең гаилә бюдҗетларына 340 мең сумнан 460 мең сумга чаклы өстәмә табыш кертәләр.

Авыл халкы район һәм республика күләмендәге уза торган ярминкәләрдә актив катнаша. 2018 елда булган һәр район ярминкәсендә катнаштык.

Хөрмәтле депутатлар һәм авылдашлар!

2017 нче елның сентябреннән башлап көнкүреш калдыкларын район буенча оештырылган “Эко Сервис” ягни “Чиста шәһәр” оешмасы райондагы барлык авыллардан шул исәптән безнең авылда да авыл буенча йөреп атнага бер тапкыр җыеп чыгалар

Оештыру эшләренә килгәндә 2018 елда күп эшләр эшләнде. Барлык бәйрәмнәрдә төрле чаралар узды. Татар халкының милли бәйрәме Сабантуй Шахмай авыл җирлеге белән берлектә узды. Анда “Иң чиста йорт тирәсе” һәм оешмага бүләк бирелде. Яңа уку елы башланыр алдыннан “Мәктәпкә җыенырга булыш” акциясендә авыл җирлеге башкарма комитеты авыр хәлле семьяга һәр елны булышлык итә.

Октябрьнең беренче ункөнлегендә өлкәннәр көне, декабрьнең беренче ункөнлегендә физик мөмкинлекләре чикләнгәннәр көне билгеләп үтелде. Шулай ук аларга чәй табыны әзерләнде .

Югарыда санап узган һәр чараны үткәрүдә безнең спонсорларыбыз бик зур ярдәм итәләр.

Шулай ук авылны төзекләндерү, чистарту, оешмаларда ремонт эшләре, агач утырту һ.б. күп эшләр эшләнде.

2018 елның Акъяр авылы өчен тарихивакыйга булып 21 июлдә Авыл көнендә узган “Ак күңелле Акъяр” китабын тәкъдим итү чарасы булды. Авылдашыбыз Ләйлә Әхмәдуллина башкаруында Акъярыбызның гимнына әйләнгән “Акъяр ” җырын ишеттек. 300 елдан артык тарихы булган авылыбыз турында бу китапта күп язылган. Бу китапны кулларыбызга алып авыл халкын гына түгел район, республика һәм аннан читтә яшәүче милләттәшләребез дә бик куанды. Бу китапның проект авторлары һәм иганәчеләре булып безнең якташларыбыз: Сөләйманов Рифнур Хәйдәр улы белән Галимов Газинур Сабирҗан улы булдылар. Китапның авторы Рәзинә Исмагилова. Без үзебезнең авылдашларыбыз Рифнур Хәйдәр улына, Газинур Сабирҗан улына бик зур рәхмәтлебез.

Хөрмәтле депутатлар һәм авылдашлар!

Берничә сүз төзекләндерү һәм чисталык турында. Һәр елны апрель, май айларында авыллар, район һәм республика буенча авылларны төзекләндерү, чүп-чардан чистарту өчен 2-айлык игълан ителә.Һәр йортка, авыл җирлегендәге һәр оешмага үзләренең территорияләрендә ниләр эшләргә икәнлеген аңлатып җирлек тарафыннан предписанияләр өләшә. Күпчелек хуҗалыклар моңа кирәкле эш һәм яшәгән йорт-тирәләрен чистартуны кирәк дип саныйлар. Ләкин киресенчә уйлаучы хуҗалыклар да бар.

Чыгышымның ахырында шуны билгеләп үтәсе килә. 2018 елда бик күп эшләр эшләнде, ләкин әле алдагы елларда эшлисе эшләр дә күп.

2019 елда безнең алда зур бурычлар тора:

-Федераль, региональ һәм муниципаль программаларда күбрәк катнашып нигездә авылда тормыш сыйфатын яхшыртуны тәэмин итәргә;

-узара салым акчасын тулысынча җирлектә яшәүче һәм теркәлгән барлык граңданнардан да референдумда каралган сорауларга тулысы белән куллануны;

-2019 елда ШЯХ-ларда терлек санын киметмәү өстендә эшләүне төп бурычларның берсе итеп куярга

Яшләрне авылда калдыру өчен дәүләттән бирелә торган барлык төр кредитларны алу өстендә эшләү һәм торак төзелеше өлкәсендә тормышка ашыру өстендә эшләргә.

Алда куелган бурычларны без авыл җирлеге оешмалары һәм эшчеләре, шулай ук барлык авыл халкы белән берлектә бөтен авырлыкларны җиңеп чыгарбыз дип ышанып каласы килә.

***Игътибарыгыз өчен зур рәхмәт!***